text: প্রবাস ডেস্ক:: ওমানে সড়ক দুর্ঘটনায় চট্টগ্রামের দুই যুবকসহ তিন বাংলাদেশি নিহত হয়েছেন।এ ছাড়া আহত হয়েছেন আরেক বাংলাদেশি আহম্মদ। তার অবস্থা আশঙ্কাজনক।বুধবার ওমানের স্থানীয় সময় বিকেল ৫টায় আল বিরকি স্থানে এ দুর্ঘটনা ঘটে।নিহতরা হলেন- রাউজানের মো. খোরশেদ আলম (২৪), রাঙ্গুনিয়া উপজেলার বেতাগী ইউনিয়নের ইয়াকুব (২৬) ও ফেনী জেলার নাছের (২৮)।
  খোরশেদ আলমের আত্মীয় আরিফুল জানান,কর্মস্থল থেকে ফেরার পথে বাংলাদেশি শ্রমিকদের একটি গাড়ি আল বিরিক স্থানে নিয়ন্ত্রণ হারিয়ে সড়কের পাশে উল্টে যায়।ঘটনাস্থলেই খোরশেদসহ তিন বাংলাদেশি শ্রমিকের মৃত্যু হয়। এ ছাড়া গুরুতর আহত হন আহম্মদ।